ISIGIDIMI SAMAXOSA, JANUARY 1, 1875. 5

UNOGUMBE.

Lomnyaka udluleyo usibulise ngemvulakazi enkulu abati nabayi bonayo eyonaka we 1848, le yanamhla isahleli iyintloko. Sibona emapepeni amacala ngamacala ukuba izifikelele zonke indawana zala macala ase mpumalanga, kwezinye yangapezulu nakoko ibikuko apa, noko tina sibe sikukuza. Ite apa okona kubandezela ukuna kwaba ngosuku Iwe sihlanu evekini nase nyangeni. Kute kaloku kona ukuza kutshona kwelanga yanga iya palala yaza ke yavuzisa ngolo hlobo kwade kwasa ngomgqibelo. Iqube ngalonto noko ite pambi komhla yamana iba neziqabu, inika amatemba okuba liza kusa. Bate abebesatsho baqonda xa liza kutshona ukuba bebede bagqibela ukuposisa kukona iseza kuyenza into, kuba ibuye yanga ivuliwe kwakona imitombo yapezulu yenza into yanye kwade kwasa laya kutshona nge Sabata ngolwe sixenxe enyangeni, umhla owaba neziganeko apa kuti. Ukubekela entloko mase sisiti ukumka komhla lomini yadili- ka *Itower* yesikolo sentombi, sonakalelwa kakulu yinqolowa, safelwa zigusha nenkomo nolunye ucuku esingenakulutini. Yakuhlanganiswa into eyonakeleyo apa E-Lovedale kodwa ifikile kumakulu amatandatu eponti. E-Dikeni kwati kwizindlu ezimi endleleni akwatandeka. Zaba ntatu ezimke kanye, kunye nempahla yazo baza nabaninizo basindiswa ebubini. Ezinye zikolise ukuti zonakale kodwa, nase mpahleni kubuye kubeko into efunyanwayo.

Eyona mini ke yoku konakala kungaka yilomini ye Sabata. Ite noko imvula iqube kwade kwalolwe Sibini baba abantu sibezuze ituba lokuyi lungiselela.

Eyalapa imbali yayo singayi gqiba ngelokuti kute emva kwemvula kwenziwa intlanganiso kwamiswa *ikomiti* yokwamkela imali yokunceda abonakalelwe kwati tu, nokuncedisa kule lahlekelo ingaka yase Lovedale. Nokuba nguwupina ke ongati atumele nokuba yipeni kuwo angaya mkela ngovuyo. Pakati kwawo kuko U-Rev. W. J. B. Moir, walapa abangati abatandayo batumele kuye.

Ukuba sibe siya kuzingena zonke izinto esiziva ukuba zonakele kumacala ngamacala sibe siya kusizalisa *Isigidimi* sonke ngendaba zika nogumbe zodwa. Sesingati ke eyona ndawo ibe nezinto ezimbi kakulu kangangoko sivileyo kuse Queens­town, apo ate amanzi abafikela abantu ebusuku kwafa isixenxe sabantsundu, wamnye omhlope, impahla yabo yemka kwati tu, kuba afike amanzi ngohlobo lokuba umntu aselecinga ngobom bake bodwa. Ngase Monti kumke imikombe emitandatu kwafa umntu wamnye. Into enkulu abakala ngayo kumacala onke kukufa kwempahla, ezimfutshane nezinde. Kuko abafelwe zigusha ezide zagqita ewakeni. Kwenye indawo kufikwe inkomo ezimashumi mahlanu zifele ndawonye zonke, kwezinye kumke inqwelo ezibe zikufupi nomlambo, indlela zimbi ngokungatetekiyo. Kula macala angapakati imitantato igqibele ukumka nakonakala. Esiva ukuba imke kwetu mihlanu, eyonakeleyo kodwa mitatu. Ucingo kude kwapela iveki lungasebenzi. Bati ukuyi tandabuzela into eyonakeleyo kule koloni iya kufika esigidini, seponti yakuhlanganiswa. Ezangase Cradock nozibona kwincwadi yomnye wababalelani betu.

EZIVELA KUBABALELANI.

Kimberley, November 18, 1874.

Nkosi, ndingavuya ukuba uke undifunele indawo kwelopepa lama pakati. Nditi kuwe maze undincede, kuba andimntu waka wakukataza nganto kwelipepa labantu. Ke nantsi into endifuna ukuyibalisa, yinto endayibona kweli lizwe ngacawa itile. Ndite ndakupuma etyalikeni ndemka ndaya kwenye ityalike kweya kowetu, ekwase Kimberley apa, kwindawo ekutiwa kuse zintungeleni.

Ndite ndakupuma etyalikeni ndamana ndimi ngapambili kwetyalike ndinabanye. Seva intsholo yengoma, kodwa noko ezongoma zizezobumnyama, endite mna ndavakala ndisiti, madoda, makesiye kukangela lanto yenziwa paya. Site sakufika kona safika kwakiwe isango ngababantu, safika bezindidi ezine kulento bayenzayo, bepete amaxilongo bonke.

Lamaxilongo ke ngawengcongolo, kuvunywa kwa njengati xana sivuma *inoti.* Ndati ndakuyipulapula lonto, ndati, kwabunje, Madoda, kanene lento yenziwa ngaba bantu bona baya zonwabisa ngezizinto bazenzayo, kanti abancedi Into. Oku sesifikile nje esisibane, *sifikile,* asisokubuyela kumniniso ze, singawufezanga umsebenzi ebesitunyelwe wona.

Ndatsho enkumbulweni yam ndakuyibona lonto yenziwayo ngale mini ye Nkosi. Kwati kwakuba njalo ndakumbula lamazwi eculo, ati, “ Ziyoyisw’intshaba zako Ngezwi lako Nkosi; Wozalisw’umhlaba wonke

Lizwi lako Nkosi. ”

Ndite ke bazalwana bam, ndakukumbula lomazwi eloculo, ndati, kanene noko bawapulayo lomhla we Nkosi, abancedi Into. Oku lifikile nje, *lifikile,* alisakubuye libuye lingawufezanga umsebenzi walo, ebelitunyelwe wona ngu mninilo.

Hayi mandipeze hleze mhlaimbi ndiyigqibe indawo. Manditshonele ngeliti, ningalibali bazalwana bam ukutandazela abapuli bemini ye Nkosi. C. Tukani Bityi.

Cradock, December 15, 1874.

Umlambo uzele ngohlobo endingalwaziyo nda- fika onje apa E-Cradock kute nge 4 Dec. kwada kwangecawa nge 7 December kwati ukumka ko- mhla Iwafika ucingo Iwase Middelburg lwati lumkani maninzi amanzi azayo ayakufika E-Cradock ; emva kwexa lesixenxe afika okunene baqala abakufupi nomlambo bafuduka afika ngamandla, saqala sakupa izitulo zetyalike yamalawu ebingasemlanjeni kwanemikombe yokushumayela; angena abantu besakupa ezompahla kwati ngexa leshumi ngokuhlwa yawa ityalike kwati emva kwayo wemka umcancato wase Cradock, kwati emva kwawo yawa indlu yetola kwemka nentango zamasimi abelungu ezibe zingase mlanjeni, afika pakati komzi waba ntsundu atabata ecaleni elisezantsi azifaka pakati ezinye izindlu awisa eyelawu elihamba neposi yase Middelburg kunye nempahla yalo yonke eyendlu neyo kunxiba lasala nebulukwe nebatyi, impahla elalizinxibele; kwanomfazi walo wasala nezozisemzimbeni kuye kwa nosapo Iwabo kanjalo; kwemka izibonda zocingo zazitandatu Iwaqawuka umgama owemka namanzi ubungati ukuba uyolulwa ube zimaile ezintatu; kwemka nomcancato wase Talika inxenye yawo, wona owakuti apa wemka wonke akwasala nento; kwemka nemfuyo yabantsundu kakulu namasimi abelungu ozinqolowa nozihabile kwati kucu, lasuka langa lifile kwati ngobo busuku becawa impahla zabantsundu zafudukela ezigqaqeni amadoda asala evarasha evarashela amanzi awalala antsundu namhlope, asuke olinganisayo ati ukulala kwake umntu alale ngamadolo ebeleke umntwana emhlana egone

omnye ecaleni ufike ihleli pantsi emnyango ipete isibane; yande ke lonto kubo bonke, omhlope nomnyama kwada kwapuma ilanga kunjalo

Enxuba kumke umzi womlungu obehlala kona, kwemka kunye negusha zake nenkomo kunye ne- zicaka zake zonke, naye nentsapo yake yonke kuba amanzi afika pakati kobusuku kulelwe ngabo bonke. Ngoku ungebisabona nalapo umzi wawukona, seliyintlabati yodwa kulondawo.

R. J. Pakati.

Graham’s Town, November 26, 1874.

Lendawo sasike sayibala ngapambili kekaloku-kubonakala ukuba ayanele ukuba ingene kube kanye. Nditi kuni bantu bangapandle abamana ukuzisa izinto zabo ukuza kuzitengisa Edolopini asikuko nokuba niyasibandezela tina bantu bedolopu ; kuba imali nisuke ningayipati yokuba nizitengele ukudla, ize niti kanti naleyo niyifumene ngezonto benizise zona aniyikutonga kutya, niyakusuke nilindele kumninindlu, kanti nalo mninindlu naye wezakufuna imali njengokuba nani nizekufuna yona. Nditike yikangeleni lonto ukuba inyamezeleka kanjanina xa niyakufika niligqiza nize nixaswe nguye ati endaweni yesheleni ezimbini arole isitandatu ngenxa yokuba nibaninzi. Kuko lento bati inxenye yabantu bedolopu bangabisavuma nokuba umntu angene endlwini, kuba besazi ukuba ngumtwalo onzima. Ukugqibelake nditi msa ukuyilibala imali nokuba uyapi nokuba ungubani. Kubuzeni oko kumzi osendleleni ukuba kubanjani naxa seleruquke zindwendwe, ukuba bubakona ububele bokuti ngena. Akabi nguhayi akuko ndawo yinina, umhlayimbi kutiwe umlungu akavumi ukuba kulale abantu apa. Elozwike liveliswa zintloni kuba bengafuni ukutyila eyonanto iyiyo. Eli lixesha lemali, msa ukutemba omnye umntu, temba inxowa yako, Ingesi xa lihamba lipata ingubo yokulala nokudla zonke ezonto zisenxoweni apa, nendlu yokulala aliyikuyicela mntwini ikwasenxoweni apa.

Enye into yile elisiko lokucela asikuko nokuba lisiko elibi kakulu ; omnye umntu uti kanti empanje omnye akasampi ngantliziyo ilungileyo, kupela selesusa uxam emhlana ; aze ati omnye engonako asuke ayekucela entweni engenako kanye, afumane ayekuba sinyinyimanyevu esinjalo pezu kwalonto isweleyo. Nditike yiyekeni imifuno edliwa xa kuko indlala yidlani leyo eyazekayo ukuba iyadliwa nangendyebo.

Ntozini Ntshona.

Macfarlane, December 17, 1874.

Nkosi etandekayo Mhleli *Wesigidimi Samaxosa* ndicela ukuba undifakele lamazwana ambalwa ombiko. Bazalwana into endinibikela yona nantsi apa E-Macfarlane siwelwe yindlu yetu yetyalike. Sinicela nonke makowetu bantsundu nabamhlope abangamakolwa nabangakolwayo lento ize nisivele ukubanzima kwayo. Kute xa sisakangele ngokufa komfundisi wetu suka qapu nto yimbi, lento asinto ukubalusizi, endaweni yokuba besisiti nokuba inkosi iyamtata umfundisi soman’ ukuzitutuzela ngayo lendlu, namhla iwile. ncedani madoda seyele mandizimele batandwa ndingumhlobo wenu.

Mbovane M. Q.. Renqwa.

, Quenstown December 19, 1874.

Nkosi yam, Mhleli, indaba apa simke nomlambo kwapantsa ukuhla ingozi enkulu. Kute pakati kobusuku xa bakobukulu ubutongo abantu wagaleleka ezindlwini umlambo, bemka nawo abatatu ; abanye abakwabatatu bafe yinqele.

Enye into ngomhla 7 kufe inkazana etile ngetuba lokufungela igilase ezisibozo. Ite izigqiba yaba isiwa wapuma umpefumlo ise sesangweni lenkantini. Lento ikumbuza izwi elitetwe ngoti ukuba umntu akabufuni ubomi makanxile aze afe. Joseph Mutle.